b'\n_START_ARTICLE_\nTabako\n_START_SECTION_\nEtimolohiya\n_START_PARAGRAPH_\nAng Espanyol na salitang "tabaco" ay sinasabing galing sa wikang Arawakan, o mas partikular, ang wikang Taino ng Caribbean. Sa Taino, maari itong tumukoy sa mga binilot na mga dahon ng tabako (ayon kay Bartolome de Las Casas, 1552), o sa tabago, isang hugis-Y na pipa para sa pagsinghot ng usok ng tabako (ayon kay Oviedo; ang mga dahon ay minsang tinatawag na Cohiba)._NEWLINE_Subalit, maraming salita mula sa Espanyol at Italyano na gingamit noong pang 1410 para tumukoy ng mga yerba. Isa na dito ang salitang tabbaq na mula sa Arabo na sinasabing ginagamit pa noong ika-9 na siglo bilang pangalan ng iba\'t ibang yerba.[8]'